
<Commission>{LIBE}Výbor pre občianske slobody, spravodlivosť a vnútorné veci</Commission>
[bookmark: _GoBack]predseda


<Date>{10/07/2023}18.7.2023</Date>
pán Johan Van Overtveldt
predseda
Výbor pre rozpočet
v BRUSELI
Vec:	<Titre>Stanovisko k predbežnej správe o nariadení Rady, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027</Titre> <DocRef>(2023/0201R(APP))</DocRef>
Vážený pán predseda,
v rámci uvedeného postupu bol Výbor pre občianske slobody, spravodlivosť a vnútorné veci požiadaný, aby predložil stanovisko Vášmu výboru. Na schôdzi 29. júna 2023 sa koordinátori výboru LIBE rozhodli predložiť toto stanovisko vo forme listu.
Výbor pre občianske slobody, spravodlivosť a vnútorné veci túto záležitosť preskúmal na svojej schôdzi 18. júla 2023. Na tejto schôdzi[footnoteRef:1] sa tiež rozhodol, že vyzve Výbor pre rozpočet, aby ako gestorský výbor zaradil do návrhu uznesenia, ktorý prijme, tieto návrhy. [1: ] 

S úctou
Juan Fernando López Aguilar



NÁVRHY
[bookmark: restart]1.	víta návrh Komisie na zvýšenie stropu okruhu 4, aby zohľadňoval potrebu vyššieho financovania na pokrytie očakávaného prijatia Nového paktu o migrácii a azyle; poukazuje na to, že rokovania medzi spoluzákonodarcami prebiehajú, a trvá na tom, že pri revízii stropu by sa mali zohľadniť mandáty Parlamentu aj Rady; ďalej víta zvýšenie v reakcii na potreby vyplývajúce z vojny proti Ukrajine a následné rozhodnutie o uplatnení smernice o dočasnej ochrane, čo vytvára osobitný tlak na Fond pre azyl, migráciu a integráciu (AMIF) a čo si takmer určite vyžiada zvýšené financovanie integrácie v nadchádzajúcich rokoch; v tejto súvislosti zdôrazňuje potrebu nasmerovať finančné zdroje na dosiahnutie cieľa zmysluplnej solidarity prostredníctvom mechanizmov solidarity navrhnutých v rokovacích mandátoch Európskeho parlamentu.

2.	berie na vedomie výrazné zvýšenie stropov v okruhu 6, ktoré sa odráža v návrhu Komisie a ktoré vyplýva z čoraz zhoršujúcej sa situácie v mnohých susedných krajinách a inde v dôsledku rôznych kríz globálnej povahy, pričom zdôrazňuje, že posilnená reakcia na krízu je nevyhnutná vzhľadom na mnohé globálne výzvy; zdôrazňuje, že podpora Ukrajiny nesmie viesť k presmerovaniu finančných prostriedkov z iných regiónov alebo tematických priorít, a že treba zvýšiť financovanie humanitárnej pomoci (HUMA); 

3.	zdôrazňuje, že dodatočné finančné prostriedky pre okruh 6 na podporu riadenia migrácie v tretích krajinách by nemali byť základom prístupu, ktorý podmieňuje finančnú pomoc tretím krajinám ich spoluprácou v otázkach migrácie; pripomína, že v nariadení, ktorým sa zriaďuje Nástroj susedstva a rozvojovej a medzinárodnej spolupráce, sa vyžaduje spolupráca s tretími krajinami, či už prostredníctvom partnerstiev v oblasti migrácie alebo dvojstrannej spolupráce, a to pri plnom dodržiavaní medzinárodného práva vrátane medzinárodného práva v oblasti ľudských práv a utečeneckého práva;

4.	víta legislatívne návrhy Komisie pripojené k revízii VFR v polovici trvania, najmä návrh nariadenia, ktorým sa zriaďuje platforma strategických technológií pre Európu (STEP), a návrh nariadenia, ktorým sa zriaďuje nástroj pre Ukrajinu; v súvislosti s návrhom STEP pripomína, že všetky osobné údaje na monitorovanie vykonávania činností vykonávaných v rámci platformy STEP sa musia zhromažďovať a spracúvať pri plnom rešpektovaní práva na ochranu osobných údajov a práva na súkromie;













Členovia výboru, ktorí hlasovali:

Juan Fernando López Aguilar, (predseda/spravodajca), Pietro Bartolo (2 podpredseda), Emil Radev (4 podpredseda), Adamowicz Magdalena, Al-Sahlani Abir, Ansip Andrus, Arvanitis Konstantinos, Barley Katarina, Biedroń Robert, Bielowski Theresa, Bilčík Vladimír, Blaga Vasile, Boeselager Damian, Braunsberger-Reinhold Karolin, Bricmont Saskia, Chagnon Patricia, Daly Clare, Delbos-Corfield Gwendoline, Düpont Lena, Fest, Nicolaus, Grapini Maria, Guillaume Sylvie, Gusmão José, Incir Evin, in't Veld Sophia, Jaki Patryk, Kanko Assita, Keller Fabienne, Körner Moritz, Kuhnke Alice, Nemec Matjaž, Morano Nadine, Oetjen Jan-Christoph, Olbrycht Jan, Papadakis Kostas, Rangel Paulo, Sagartz Christian, Santos Isabel, Sippel Birgit, Terheş Cristian, Strik Tineke, Strugariu Ramona, Tardino Annalisa, Toom Yana, Urbán Crespo Miguel, Yoncheva Elena, Zarzalejos Javier

